Vážení rodičia,

nadobudnutím účinnosti zákona č. 544/2010 z.z O dotáciách vstúpila do platnosti od 1.9.2019 pre ZŠ novela zákona týkajúca sa zabezpečovania školského stravovania pre vybraný okruh stravníkov v zariadeniach školského stravovania.

Na základe predmetnej novely má každý žiak základnej školy nárok na dotáciu vo výške **1,20 €** na poskytnutie obeda, alebo iného jedla / balíček - vo výnimočných prípadoch a len na nevyhnutný čas/.

**Dotácia na stravu sa poskytne len v prípade, ak sa dieťa zúčasnilo na výchovno-vzdelávacej činnosti alebo vyučovania a odobralo stravu.**

**Ak sa dieťa nezúčastní vyučovania, dotácia sa v príslušnom dni neposkytne.**

Odhlasovanie z obedov bude prebiehať deň vopred, najneskôr **do 14,00 hod**. telefonicky

č.t. 037 7781352, alebo osobne v priestoroch jedálne.

V prípade, ak dieťa náhle ochorie a rodič ho nestihne odhlásiť, rodič je oprávnený v prvý deň choroby prísť zobrať obed do obedára v čase **od 11,30 hod - do 12,00 hod.**, ale musí si ho zaplatiť, na tento obed sa dotácia nevzťahuje. **Na nasledujúce dni choroby dieťa z obeda odhlási.**

Z dôvodu plynulého zabezpečenia vydávania stravy a predpokladaného náporu stravníkov je potrebné dodržiavať čas vynášania obedov z jedálne. **Počas vydávania obedov pre deti základnej školy sa strava do obedárov poskytovať nebude, preto je potrebné dodržiavať určený čas.**

V nabližších dňoch budú triedne učiteľky deťom rozdávať záväzné Zápisné lístky na stravovanie v šk.roku 2019/2020. Žiaci ich obratom, **najneskôr do 20.júna 2019** podpísané od rodičov vrátia triednemu učiteľovi. Svojim podpisom rodič súhlasí s podmienkami poskytovania stravy a je povinný ich dodržiavať. Uvedené podmienky budú súčasťou Prevádzkového poriadku zariadenia a Vnútorného poriadku školy.

Súčasne so zápisným lístkom žiaci dostanú aj poukážku na uhradenie jednorázového príspevku na stravovanie vo výške **20,00 €,** ktorý sa môže uhradiť ihneď po odovzdaný zápisného listku, najneskôr však **do 20.augusta 2019.**

Tento príspevok bude slúžiť na úhradu stravy v prípade, ak rodič dieťa z obeda neodhlási a dieťa sa nezúčastí na vyučovaní, čím mu nárok na poskytnutie dotácie zaniká. V prípade, ak rodič počas školského roka bude dodržiavať všetky podmienky poskytovania stravy, dieťa bude v prípade neprítomnosti na vyučovaní pravidelne odhlasovať, jednorázový príspevok sa mu na konci školského roka v plnej sume vráti.

Stravník, ktorý do stanoveného termínu nesplní stanovené podmienky, nebude zaradený do zoznamu žiadateľov o dotáciu a nárok na dotáciu mu vznikne až od prvého dňa nasledujúceho mesiaca. To bude platiť aj pre žiakov, ktorí sa na stravovanie prihlásia počas školského roka.

Vážení rodičia, nakoľko nás od 2.septembra 2019 čaká náročné obdobie na zabezpečenie stravovania pre vaše deti, žiadame Vás, **aby ste sa k tejto problematike postavili zodpovedne**, v stanovených termínoch odovzdali potrebné dokumenty, vykonali úhradu jednorázového príspevku a počas školského roka pravidelne odhlasovali svoje deti z obedov počas ich neprítomnosti na vyučovaní.